Mynwese verloor nóg poste | Netwerk24
Lid van AfriForum rand glo werker aan
As die boere wil hê plaasaanvalle moet verminder, sal hulle leiding moet neem en 'n voorbeeld moet stel dat geen geweld teenoor plaaswerkers geduld word nie, sê die Alliance of Indigenous and True South Africans (Aitsa).
Liefdevolle huwelik eindig in raaiselskote
Die egpaar van Limpopo wat die afgelope week ná 'n oënskynlike gesinstragedie bebloed in hul huis op die luukse Koro Creek Bushveld-gholflandgoed buite Modimolle gekry is, was eens baie geheg aan mekaar.
Nog 'n prokureur steel glo miljoene se trustgeld
'n Prokureur van Gordonsbaai word daarvan beskuldig dat hy meer as R18 miljoen se trustgeld gesteel het.
Rose skiet homself in die voet in Indonesië
Die Amerikaner Brooks Koepka sal 2018 as die wêreld se voorste mans-gholfspeler afsluit, nadat 'n ineenstorting Justin Rose se kans om hom in te haal Sondag verydel het.
Die vet weet, Eben verdíén vet pitte oorsee
Die eerste van baie wedstryde wat my ma op Nuweland gesien het, was die Okey Geffin-toets teen die 1949-All Blacks. Sy't my verseker dat daar in die twee dekades voor my eerste besoek ook nie enige beter WP-slotte was as Eben Etzebeth nie.
Francois Hougaard is terug op die Springbok-radar. Hy word as die laaste legkaartstuk beskou om die skrumskakel-prentjie met die oog op volgende jaar se Wêreldbeker-toernooi in Japan te voltooi.
Boere in nood kry tonne hulp
'n Konvooi van 33 vragmotors het Saterdag voer van Stormsvlei naby Riviersonderend in die Wes-Kaap na Sutherland in Noord-Kaap vervoer om boere te help wat sukkel om hul vee in die droogte te voer.
YouTube blok haatvideo, BLF ontstoke
Die BLF is die josie in – dié keer vir Google.
Nersa aan Eskom: 'Die dood? Dis g'n verskoning!'
Nersa is só onverbiddelik teenoor Eskom se probleme dat hy nie eens die dood as verskoning aanvaar vir projekvertragings nie.
Lank lewe ons taal – in Europa
Afrikaans-departemente by baie Suid-Afrikaanse universiteite sukkel, maar in die Lae Lande en elders in Europa woeker dit in Afrikaans, skryf Jacob Rooi.
Dis maak of breek vir die DA
Dié party sal sy sokkies voor die verkiesing moet optrek, skryf Gareth van Onselen.
Rapport sê: Cyril se taakspan moet Eskom red
Ramaforie het gekom en gegaan. Intussen het ons groeikoers, die rand en Andile Mngxitama ons gestroop van daardie post-staatsrede-naïwiteit.
Talle musiekkonserte op kykNET in Desember
'n Hele rits musiekkonserte word vandeesmaand op kykNET (DStv-kanaal 144) uitgesaai.
'Dr. Herman' se hart is heel
Die Binnelanders-akteur David Konrad het Donderdag verloof geraak aan sy "supergirl" met 'n silikoonring wat hy op die internet bestel het.
Ou leuens oor Dimitri Tsafendas ontmasker
Harris Dousemetzis se bewerings – én bewyse – dat Dimitri Tsafendas Suid-Afrika onwettig binnegekom en sonder behoorlike sekerheidsklaring 'n werk in die parlement gekry het, laat reeds talle lesers in hul boeretroos stik, skryf Theunis Engelbrecht.
Beeld se bruide in Oktober: Groep 3
Vandag plaas ons die foto's van die derde groep Oktober-bruide.
5 modes wat weer 'n terugkeer gemaak het
Kan jy die dae onthou toe jy deur jou ouers se fotoalbums geblaai het en gedink het, liewe genade is dit wat julle aangetrek en mode genoem het?
'n Sprong van eer en broederskap
Gert van Niekerk was skaars uit die doeke toe hy met 'n sambreel van 'n huis se dak gespring en sy hakke gebreek het.
Mynwese verloor nóg poste
Deur Dewald van Rensburg 07 Augustus 2016 00:00
Die platinumsektor dank steeds duisende mense af.
Die land se platinumbedryf het in die jaar tot einde Maart nagenoeg 20 000 poste afgeskaf as deel van herstrukturering deur die groot mynmaatskappye.
Die jongste statistieke van die departement van minerale bronne wys dat indiensnemingsvlakke in die sektor skerp geval het tot selfs minder as in 2010.
Die laer vlakke sluit afgeskafte poste in wat die platinumreuse Lonmin en Anglo American Platinum vroeër aangekondig het.
Intussen blyk dit dat die verlies aan poste in die goudsektor gestabiliseer het met die huidige arbeidsmag op 115 000.
Vanjaar is die eerste keer in ­jare dat die land se goudmyne nie werkverliese aangekondig het nie.
Indiensneming by goudmyne het gestabiliseer.
Wat betref die steenkoolsektor, waar politiek deur vakbonde 'n mindere rol speel, krimp indiensneming steeds nadat die arbeidsmag in 2013 op 'n hoogtepunt van 90 000 was. In 2014 en 2015 het die bedryf van sowat 10% van sy arbeidsmag ontslae geraak.
In die platinumsektor is loononderhandelinge in 'n vroeë stadium nadat die Association of ­Mineworkers and Construction Union (Amcu) sy openingseise verlede maand bekend gemaak het. Die myngroepe moet nog hul standpunt openbaar maak.
Die loonooreenkoms wat Amcu in 2014 met die drie grootste platinummaatskappy bereik het, het reële lone vir intreevlak-werkers met sowat 14% verhoog.
Só verander poste in die steenkoolsektor.
Tog toon statistieke van die departement dat die gemiddelde loon in die goudsektor vinniger gestyg het as in die platinumsektor. Hoewel die gemiddeldes ­hoër besoldigde werknemers insluit, wys dit tog 'n algehele tendens.
Meer as die helfte van die waarde van Amcu se eise vanjaar hou verband met toelaes. Dit sluit in meer as 'n verdubbeling van die omstrede "living out"-toelae, hoewel dit eintlik reeds in die 2014-ooreenkoms so te sê van die tafel gevee is.
Die toelae is toe bevries, en mettertyd het dit in reële waarde al hoe kleiner geword.
Hoewel die gebruik tydens Suid-Afrikaanse loononderhandeling is dat partye met aanvanklik onrealistiese eise kom, blyk Amcu se openingseise totaal uit die ewewig te wees met die bedingingsmag wat sy lede uitgeoefen het in die verlede.
By Lonmin, vir wie Rapport 'n loonontleding onder oë gehad het, beteken Amcu se eise – insluitend die nuwe toelaes – 'n styging van tot 94% vir intree-vlakwerkers.
Daarsonder verteenwoordig die eis steeds 'n styging van meer as 60%.
Die 2014-ooreenkoms tussen Amcu en die platinumbedryf het 'n algehele styging van 27%, oor drie jaar, in vergoeding beteken. Die ooreenkoms is bereik ná 'n uitgerekte staking van vyf maande.
Meer oor: Amplats | Lonmin | Amcu | Goud | Steenkool | Loononderhandelinge | Vakbonde | Platinum | Mynbou | Stakings